Каква застраховка ми трябва?
Задължителните застраховки се сключват с цел да предпазим тези, за които носим отговорност, затова и наименованието им обикновено е свързано с думата „отговорност“. Такива застраховки са: гражданска отговорност, застраховка трудова злополука, отговорности на адвокати, архитекти, конструктори и други. Всеки, притежаващ моторно превозно средство или упражняващ някоя от изброените професии, е задължен, освен заради личната си отговорност и от закона, да сключва такава полица.При доброволните застраховки отговорът на този въпрос е индивидуален за всеки.

Застраховка Автокаско ще Ви спести главоболията и загубата на време при евентуален инцидент или кражба на превозното средство.

Застраховка Имущество – помислете какво би могло да се случи с Вашия имот. Макар и по – редки, рисковете за собствениците на имущество си остават големи. Застраховката покрива рискове от пожар, кражба, земетръс, умишлен или случаен неприятен инцидент с недвижимата Ви собственост.

Медицинска застраховка за пътуване в чужбина – покрива непредвидени медицински разходи при престой или пътуване в чужбина.